Обавештење о поднетом захтеву за издавање интегралне дозволе за складиштење и третман неопасног отпада у постројењу које се налази на кат. парци бр. 2665/2 КО Брест, на територији општине Мерошина, носилац пројекта ''EXXOL" д.о.о. Мерошина - Складиштење и третман неопасне отпадне пластичне амбалаже.

Општинска управа општине Мерошина, на основу члана 63. став 2, Закона о управљању отпадом (“Службени гласник РС“ бр. 36/09 и 88/10 и 14/16) објављује

**ОБАВЕШТЕЊЕ**

**о пријему захтева за издавање интегралне дозволе за складиштење и третман неопасног отпада на територији општине Мерошина**

        Надлежни орган обавештава јавност да је носилац пројекта ''EXXOL" д.о.о. Мерошина - Складиштење и третман неопасне отпадне пластичне амбалаже, регистрован 21.04.2001. године у Агенцији за привредне регистре (Mатични број: 17181017, ПИБ: 100618383), поднео захтев број 501-497 од 02.06.2017. године, за издавање интегралне дозволе за складиштење и третман отпада који је класификован као отпад који није опасан, у постројењу које се налази на кат. парцели бр. 2665/2 КО Брест, на територији општине Мерошина. Оператер у постројењу врши складиштење и третман неопасног отпада - индексног броја 15 01 02 (пластична амбалажа) наведене у Правилнику о категоријама, испитивању и класификацији отпада (''Службени  гласник РС'' број 56/10).  
     Постројење је укупне површине 5982 m² од чега се за складишни простор користи 39 kvm. У постројењу се налази електрична машина за уситњавање и млевење (млин). Предвиђени максимални капацитет складиштења износи 40 t а планирани максимални капацитет прераде на годишњем нивоу износи 70 t неопасног пластичног отпада.  
      Оператер постројења је, уз захтев за издавање интегралне дозволе за складиштење и третман неопасног отпада, доставио следећу документацију: Извод из АПР-а о регистрацији фирме за обављање потребне делатности, Радни план постројења за управљање отпадом, План заштите од пожара, Предлог плана за затварање постројења, Изјаву о методама третмана или одлагања отпада, Изјаву о методама третмана и одлагања остатака из постројења, Решење број 501-471 од 01.06.2017. године, издато од стране Општинске управе општине Мерошина којим се утврђује да за предметни пројекат није потребна израда Студије о процени утицаја на животну средину, решења и уверења других надлежних органа и организација издатих у складу са законом, доказ о осигурању и доказ о уплаћеним административнимтаксама.  
      
**Рок за достављање мишљења и предлога заинтересованих органа, организација и јавности је 17. јун 2017. године.**

     Увид у поднети захтев и пратећу документацију може се извршити у канцеларији бр.15 Општинске управе општине Мерошина, Цара Лазара 17, Мерошина, радним данима у времену од 10 до 15 часова.